Dette var den perfekte lejlighed i et hyggeligt kvarter, men stadig centralt for at udforske San Francisco.
Vi følte os straks hjemme, og der var alt hvad vi havde brug for i lejligheden. Vi skulle ikke ud og købe vaskepulver og den slags, og Katie havde sørget for gode ting i køleskabet, så man kunne slappe af og nyde opholdet. Familien bor ovenpå, hvis der er behov for råd og de var meget hjælpsomme. Du får samtidig det privatliv, der er behov for.
Jeg kan kun anbefale det her sted på det varmeste til alle der skal til San Francisco, et fantastisk skønt sted.